KÓCSAGVÉDELEM 155 



Kócsagvédelem. 



Irta: Schenk Jakab. 



Az Aquila 1918. évi XXV. jubiláris kötetének mellékleteként meg- 

 jelent közleményemnek „A kócsag hajdani és jelenlegi fészkelötelepei 

 Magyarországon" kedves és nem remélt visszhangja támadt Hollandiában. 

 Az Amsterdam székhellyel működő „Nederlandsche Vereeniging tot 

 Bescherming van Vogels" Hollandiában gyűjtést kezdett a veszélyeztetett 

 magyar kócsagállomány védelmére. A gyűjtés, amelyet a saját adomá- 

 nyával, 25 hollandi forinttal indított meg, eddig 270 hollandi forintot s 

 különféle szelvényeket, összesen 68.136 koronát eredményezett. 



Kötelességem itt a nagy nyilvánosság előtt és az egész magyar 

 nemzet nevében kifejezett szivböl fakadó hálás köszönetet mondanom 

 ezért a nagylelkű adományért, amely a nemes hollandi népnek éppen 

 oly diszére válik, mint sok-sok nyomorgó magyar gyermek szenvedéseinek 

 az enyhítése, amellyel soha el nem múló hálaérzetet fakasztott a magyar 

 lelkekben. 



A nemes példa hatása idehaza is mutatkozott. A napi sajtó közölte 

 a hollandiai adományról szóló hiradásunkat s annak nyomán Wakga 

 KÁLMÁN intézetünk megfigyelője és munkatársa az „Az Újság" című 

 napilap 1922. évi február 11-ikí számában, továbbá a „Nimród- Vadász- 

 lap" 1922. ni. 1., a „Természet" 1922. Hl. 15-ikí és a „Vadászat" 

 1922. IV. 15-íkí számában fölhívást intézett a magyar társadalomhoz, 

 hogy adakozzanak a holland példa nyomán a pusztuló magyar kócsagok 

 védelmére. Ugyancsak a „Nimród- Vadászlap" 1922. évi március 1-ei 

 számában jelent meg „Kócsagvédelem" című cikkem, amely föltárja a 

 helyzet teljes komoly voltát. 



A legutóbbi időkig még 4 kócsagtelepűnk volt. l.Az Obedska bara, 

 ahol néhány nagy kócsag mellett még elég nagy számban fészkelt a kis 

 kócsag; 2. a lukácsfalvi Fehértó, ahol néhány nagy kócsag tanyázott; 

 ezt a két telepet Jugoszláviának ítélte oda a trianoni békeszerződés; 

 3. a F értő tó, amelyen tán legnépesebb nagy kócsagtelepűnk volt, ezt 

 viszont osztrák szövetségesünknek juttatta a békeszerződés; 4. a Kis- 

 halat on, immáron az utolsó magyar kócsagtelep, ahol különböző forrá- 

 sokból eredő híradások szerint 1921-ben még körülbelül 5 — 15 pár 

 fészkelt. Ha nem részesítjük kellő védelemben ezt az utolsó telepünket, 

 akkor el lehetünk készülve rá, hogy belátható időn belül elveszítjük 

 Magyarország egyik legjellegzetesebb madáralakját. 



